Cy Endfield (nombre artistico de Cyril Raker Endfield, naixiu o 10 de noviembre de 1914 de Scranton (Pennsilvania, Estaus Unius) y muerto o 16 d'abril de 1995 en Shipston-on-Stour (Warwickshire, Reino Uniu) estió un director cinematografico, guionista y escritor estausunidense, activo en o cine estausunidense y dimpués en o cine britanico dende primerías d'os anyos 1940 dica zaguerías d'os anyos 1970.

Acusau de comunista dabant d'o Comité d'Actividatz Anti-americanas promoviu por o senador Joseph McCarth, marchó enta lo Reino Uniu, a on i remató a suya carrera cinematografica. Mientres o suyo periodo estausunidense, se pueden citar bellas cintas, como The Underworld Story (1950, con Dan Duryea, Herbert Marshall, Gale Storm, Howard Da Silva y Michael O'Shea), The Sound of Fury (1950, con Frank Lovejoy, Kathleen Ryan y Richard Carlson) u Tarzan's Savage Fury (1952, con Lex Barker, Dorothy Hart y Patric Knowles). Mientres o suyo periodo britanico, cal destacar as cintas Hell Drivers (1957, con Stanley Baker, Herbert Lom, Peggy Cummins y Patrick McGoohan), Mysterious Island (1961, Michael Craig, Joan Greenwood, Michael Callan, Gary Merrill y Dan Jackson), Zulu (1964, con Stanley Baker, Jack Hawkins, Ulla Jacobsson, James Booth y Michael Caine), Sands of the Kalahari (1965, con Stuart Whitman, Stanley Baker y Susannah York), Universal Soldier (1971, con George Lazenby, Ben Carruthers, Robin Hunter, Edward Judd, Alan Barnes, Germaine Greer y Rudolph Walker), y Zulu Dawn (1979, guión, dirichida por Douglas Hickox).
Cy Endfield